Комисията, в който се установяват нови правила за управлението на обвързаните с лицензии тарифни квоти за внос и за износ. За да се гарантира, че тарифните квоти, управлявани съгласно принципа „пръв пристигнал, пръв обслужен“ в съответствие с отменените регламенти, също продължават да функционират, е необходимо да се предвидят правила за управление на тези тарифни квоти.
 (5)
 Регламенти (ЕО) No 2535/2001, (ЕО) No 2305/2003 (8), (ЕО) No 1964/2006 (9), (ЕО) No 539/2007 (10), (ЕО) No 616/2007 (11), (ЕО) No 1384/2007 (12), (ЕО) No 1385/2007 (13), (ЕО) No 412/2008 (14), (ЕО) No 748/2008 (15) на Комисията и регламенти за изпълнение (ЕС) No 1273/2011, (ЕС) No 480/2012 (16) и (ЕС) No 1223/2012 (17) на Комисията, в които се урежда управлението на някои тарифни квоти за внос чрез прилагане на метода на едновременно разглеждане на заявленията за лицензии за внос, посочен в член 184, параграф 2, буква б) от Регламент (ЕС) No 1308/2013, бяха отменени с Делегиран регламент (ЕС) 2020/760. Тези тарифни квоти следва да останат открити и методът за тяхното управление следва да бъде коригиран. Използването на принципа „пръв пристигнал, пръв обслужен“ се оказа благоприятно в няколко селскостопански сектора за тарифни квоти, които не се считат за чувствителни или се характеризират с ограничено търсене. В интерес на административното опростяване тези квоти за внос следва занапред да се управляват в съответствие с този принцип.
 (6)
 Тарифните квоти в обхвата на отменените регламенти следва да се управляват в съответствие с членове 49—54 от Регламент за изпълнение (ЕС) 2015/2447 (18) на Комисията, в който се регламентира управлението на тарифните квоти, предназначени да се използват съгласно хронологичния ред на датите на приемане на митническите декларации (принципа „пръв пристигнал, пръв обслужен“).
 (7)
 За да се гарантира постоянен във времето внос за определени тарифни квоти, е целесъобразно техният годишен квотен период да се раздели на подпериоди.
 (8)
 Специфични разпоредби следва да гарантират, че се спазват определени изисквания, като например за употребата или качеството на вносните продукти. Вносът с намалено или нулево вносно мито в рамките на квотата следва в такъв случай да е обвързан с представянето на доказателство от вносителя относно употребата или качеството на продукта или с предоставянето на гаранция, равна на разликата между митото в рамките на квотата и конвенционалното мито (мито за най-облагодетелствана нация — НОН). Когато е приложимо, следва да се осигури разумен срок за преработката на продукта.
 (9)
 Необходимо е да се определят специфични разпоредби, за да се осигури известна гъвкавост по отношение на изискванията за документи в случай на непреодолима сила, като например пандемия.
 (10)
 На 31 януари 2020 г. Обединеното кралство напусна ЕС. Споразумението за оттегляне, сключено между Съюза и Обединеното кралство, в което се определя преходен период до 31 декември 2020 г., влезе в сила на 1 февруари 2020 г. Съгласно посоченото споразумение, от 1 юли 2020 г. Обединеното кралство няма възможност да поиска удължаване на този преходен период след 2020 г. Регламент (ЕС) 2019/216 на Европейския парламент и на Съвета (19) постановява, че от деня след датата, на която Регламент (ЕО) No 32/2000 (20) на Съвета престане да се прилага